Valsts sabiedrības ar ierobežotu atbildību „KREMERATA BALTICA”

reģistrācijas Nr.40003487546

dalībnieku sapulces protokols

Rīgā, 2021.gada 5.augustā

Valsts sabiedrības ar ierobežotu atbildību „KREMERATA BALTICA” (turpmāk – kapitālsabiedrība) parakstītais, apmaksātais un balsstiesīgais pamatkapitāls ir 2 845 *euro*.

**Sapulcē piedalās:**

Latvijas Republikas Kultūras ministrija, reģistrācijas Nr.90000042963, daļu skaits: 2 845, kas pārstāv 100 % balsstiesīgā pamatkapitāla un kuras vārdā, pamatojoties uz Publiskas personas kapitāla daļu un kapitālsabiedrību pārvaldības likuma 12.panta pirmo daļu un Kultūras ministrijas 2019.gada 9.janvāra rīkojuma Nr.2.3.-1-12 „Par valsts kapitāla daļu turētāja pārstāvjiem” 1.1.2.punktu, rīkojas valsts sekretāre Dace Vilsone.

**Sapulces vadītāja:**

Valsts kapitāla daļu turētāja pārstāve, Kultūras ministrijas valsts sekretāre Dace Vilsone.

**Protokolists:**

Kapitālsabiedrības atbildīgā darbinieka p.i. – Kultūras ministrijas Kultūrpolitikas departamenta Nozaru politikas nodaļas referente Andra Rutkēviča.

**Darba kārtībā:**

1. Par kapitālsabiedrības pamatkapitāla palielināšanu.
2. Par kapitālsabiedrības statūtu grozījumiem.

**Sapulcē nolēma:**

1. Saskaņā ar Publiskas personas kapitāla daļu un kapitālsabiedrību pārvaldības likuma 12.panta pirmo daļu, 46.panta piekto daļu, 62. un 63.pantu, 65.panta otro daļu, 66.panta pirmās daļas 7. un 9.punktu un Komerclikuma 196.pantu un 197.panta pirmās daļas 1.punktu, pamatojoties uz Ministru kabineta 2021.gada 22.jūnija rīkojuma Nr.442 „Par apropriācijas palielināšanu Kultūras ministrijai” 1.13.punktu un Finanšu ministrijas 2021.gada 27.jūlija rīkojuma Nr.445 „Par apropriācijas palielināšanu” 1.13.punktu, lai nodrošinātu kapitālsabiedrības stabilitāti un mazinātu Covid-19 izplatības radīto negatīvo seku ietekmi, palielināt kapitālsabiedrības pamatkapitālu, ievērojot šādus noteikumus:
   1. Pamatkapitāla palielināšanas veids: kapitālsabiedrības pamatkapitāls tiek palielināts, Kultūras ministrijai izdarot naudas ieguldījumu kapitālsabiedrības pamatkapitālā, pretī saņemot attiecīgu jaunu daļu skaitu. Kultūras ministrija izdara naudas ieguldījumu 45 120 *euro* (četrdesmit pieci tūkstoši viens simts divdesmit *euro*, 00 centi) apmērā.
   2. Palielinātā pamatkapitāla lielums un apmērs, par kādu tas palielināts:
      1. kapitālsabiedrības pamatkapitāls ir 2 845 *euro* (divi tūkstoši astoņi simti četrdesmit pieci *euro*, 00 centi);
      2. kapitālsabiedrības pamatkapitāls tiek palielināts par 45 120 *euro* (četrdesmit pieci tūkstoši viens simts divdesmit *euro*, 00 centi);
      3. kapitālsabiedrības pamatkapitāls pēc palielināšanas būs 47 965 *euro* (četrdesmit septiņi tūkstoši deviņi simti sešdesmit pieci *euro*, 00 centi).
   3. Daļas nominālvērtība: saskaņā ar Publiskas personas kapitāla daļu un kapitālsabiedrību pārvaldības likuma 59.panta otro daļu kapitālsabiedrības kapitāla daļas nominālvērtība ir 1 *euro* (viens *euro*,00 centi).
   4. Daļu apmaksas veids: kapitālsabiedrības daļas apmaksā ar naudas ieguldījumu.
   5. Jauno daļu apmaksas kārtība: jaunās daļas tiek apmaksātas pilnā apmērā līdz 2021.gada 30.septembrim.

**Balsoja par:** Latvijas Republikas Kultūras ministrija.

1. Apstiprināt kapitālsabiedrības pamatkapitāla palielināšanas noteikumus (1.pielikums).

**Balsoja par:** Latvijas Republikas Kultūras ministrija.

1. Grozīt kapitālsabiedrības statūtus un izteikt statūtu 5., 6. un 10.8.punktu jaunā redakcijā (2.pielikums).

**Balsoja par:** Latvijas Republikas Kultūras ministrija.

1. Pilnvarot kapitālsabiedrības valdi parakstīt pieteikumu komercreģistra iestādei par izmaiņām kapitālsabiedrības statūtos un iesniegt komercreģistra iestādē kapitālsabiedrības statūtu grozījumus, pilnu kapitālsabiedrības statūtu tekstu jaunajā redakcijā, kapitālsabiedrības dalībnieku reģistru un citas Komerclikumā noteiktās ziņas, un saņemt nepieciešamos dokumentus.

**Balsoja par:** Latvijas Republikas Kultūras ministrija.

Sapulces vadītāja (paraksts\*) D.Vilsone

Protokolists (paraksts\*) A.Rutkēviča

\* Dokuments ir parakstīts ar drošu elektronisko parakstu

1.pielikums

2021.gada 5.augusta

dalībnieku sapulces protokolam

**Valsts sabiedrības ar ierobežotu atbildību „KREMERATA BALTICA”**

**pamatkapitāla palielināšanas noteikumi**

1. **Pamatkapitāla palielināšanas veids.**

Valsts sabiedrības ar ierobežotu atbildību „KREMERATA BALTICA”, reģistrācijas Nr.40003487546, (turpmāk – kapitālsabiedrība) pamatkapitāls tiek palielināts, Kultūras ministrijai izdarot naudas ieguldījumu kapitālsabiedrības pamatkapitālā, pretī saņemot attiecīgu jaunu daļu skaitu. Kultūras ministrija izdara naudas ieguldījumu 45 120 *euro* (četrdesmit pieci tūkstoši viens simts divdesmit *euro*, 00 centi) apmērā.

1. **Palielinātā pamatkapitāla lielums un apmērs, par kādu tas palielināts.**

Sabiedrības pamatkapitāls ir 2 845 *euro* (divi tūkstoši astoņi simti četrdesmit pieci *euro*, 00 centi). Kapitālsabiedrības pamatkapitāls tiek palielināts par 45 120 *euro* (četrdesmit pieci tūkstoši viens simts divdesmit *euro*, 00 centi).

1. **Jauno daļu skaits.**

Kapitālsabiedrības pamatkapitāla kopējais daļu skaits pēc palielināšanas būs 47 965 (četrdesmit septiņi tūkstoši deviņi simti sešdesmit piecas) daļas.

1. **Daļas nominālvērtība.**

Saskaņā ar Publiskas personas kapitāla daļu un kapitālsabiedrību pārvaldības likuma 59.panta otro daļu kapitālsabiedrības kapitāla daļas nominālvērtība ir 1 *euro* (viens *euro*, 00 centi).

1. **Daļu apmaksas veids.**

Kapitālsabiedrības daļas apmaksā ar naudas ieguldījumu.

1. **Jauno daļu apmaksas termiņš.**

Jaunās daļas tiek apmaksātas pilnā apmērā līdz 2021.gada 30.septembrim.

1. **Termiņš, no kura jaunās daļas dod tiesības uz dividendi.**

Kapitālsabiedrības jaunās daļas dod tiesības uz dividendēm no brīža, kad tās ir pilnībā apmaksātas.

2.pielikums

2021.gada 5.augusta

dalībnieku sapulces protokolam

**Grozījumi valsts sabiedrības ar ierobežotu atbildību**

**„KREMERATA BALTICA” statūtos**

Izdarīt valsts sabiedrības ar ierobežotu atbildību „KREMERATA BALTICA” statūtos šādus grozījumus:

1. Izteikt 5. un 6.punktu šādā redakcijā:

„5. Sabiedrības pamatkapitāls ir 47 965 *euro*.

 6. Sabiedrības pamatkapitāls ir sadalīts 47 965 daļās.”

1. Izteikt 10.8.punktu šādā redakcijā:

„10.8. iepirkuma procedūras uzsākšana par būvdarbu, piegādes vai pakalpojumu līgumiem, ja paredzamā līgumcena ir vienāda ar Ministru kabineta noteiktajām līgumcenu robežvērtībām vai lielāka.”